b'\n_START_ARTICLE_\nUkhta\n_START_SECTION_\nKasaysayan\n_START_PARAGRAPH_\nNakilala noong ika-17 dantaon ang mga lupang may deposito ng langis sa Ilog Ukhta. Noong kalagitnaan ng ika-19 na dantaon, nagsimulang mag-dril ang industriyalistang si M.\xc2\xa0K.\xc2\xa0Sidorov ng langis sa lugar na ito. Isa ito sa mga kauna-unahang pinagkukunan ng langis sa lugar. Mayroon isang langisang gawa sa bahay sa Ukhta noong 1920\xe2\x80\x931921. Itinatag ang pamayanan noong 1929 bilang nayon ng Chibyu, ngunit pinalitan ang pangalan nito sa Ukhta noong 1939 it was renamed Ukhta. Ginawaran ito ng katayuang panlungsod noong 1943 nang naiugnay ito sa Daambakal ng Pechora._NEWLINE_Lumawak ang lungsod noong mga dekada-1940 at 1950 sa pamamagitan ng sapilitang paggawa ng mga bilanggong politikal.\n_START_SECTION_\nEkonomiya\n_START_PARAGRAPH_\nMatatagpuan ang Ukhta sa loob ng Timan-Pechora Basin, isang mahalagang rehiyong gumagawa ng petrolyo at gas. Matatagpuan sa timog ng lungsod ang mga langisan. Ilan sa mga petrolyo ng Ukhta ay pinino mismo sa lungsod, ngunit karamihan ay dinadala sa mga oil refinery sa pagitan ng St.\xc2\xa0Petersburg at Moscow.\n_START_SECTION_\nTransportasyon\n_START_PARAGRAPH_\nDagdag sa ugnay nito sa daambakal (Daambakal ng Pechora), mayroon din isang paliparan ang lungsod.'